ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk et kk ru bg kk de kk kk
Жайылымды көлдете суару жұмысы жүзеге аспақшы
Меморандум жұмыстары жалғаса бермек
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 30.06.2016, 432 рет оқылды
Жәнібек аудандық соты мен аудан әкімі Наурызбай Қарағойшин өзара ынтымақтастық туралы меморандумға қол қойды. Өз кезегінде аудан әкімі аталған құжаттың маңыздылығын айтып, оны бекіту қоғамдағы жанжал деңгейін төмендетуге ықпал ететінін және дауларды сотқа дейін реттеп, қолайлы құқықтық орта туғызудың қоғамдық-саяси маңызын атап өтті. Меморандум аясында тараптар көрсетілген мақсаттар мен міндеттерді ынтымақтаса отырып, жүзеге асыратындарын жеткізді. Меморандумға қол қою арқылы тығыз байланыста жұмыс жасауға дайындықтарын білдірген тараптар алға қойған мақсаттар мен міндеттерді жүзеге асыруда бір-біріне жемісті еңбек тіледі.
Күні: 30.06.2016, 424 рет оқылды
Жәнібек аудандық балалар кітапханасының ұйытқы болуымен №1 орта мектеп жанындағы жазғы балалар   лагерінің «Ералаш » тобымен «Кітап әлеміне саяхат» атты интеллектуалдық сайыс  оздырылды. Сайысқа 5 үміткер қатысып, өздерінің сүйікті жазушыларын атап, олардың шығармаларынан үзінділерді жатқа айтты. Шара барысында қай оқырманның кітапханамен үзбей қарым-қатынас жасайтыны, сондай-ақ кітап оқу арқылы сайысқа қатысушы оқырмандардың білімі мен біліктілігі анықталды. Сайыс қорытындысында жеңімпаздар шағын сыйлықтармен марапатталды. Соңынан «Қызықпен өткен жаз қызық» атты кітап көрмесі арқылы аудандық балалар кітапханасына жаңадан түскен әдебиеттерге шолу жасалды.
Күні: 30.06.2016, 376 рет оқылды
«Нұр Отан» партиясы Жәнібек аудандық филиалының ұйытқы болуымен  мүлікті жария етуді өткізу тақырыбы  бойынша «Ашық есік» күні оздырылды. Онда Жәнібек ауданы бойынша мемлекеттік кірістер басқармасының басшысы Ринат Бахтияров пен БҚО кәсіпкерлер палатасының Жәнібек ауданындағы филиалының директоры Жасұлан Басиров қабылдау жүргізді. Қабылдауға келген аудан кәсіпкерлері мүлікті жария ету, кәсіпкерліктің өзекті  мәселелері бойынша көкейлеріндегі сұрақтарға тұшымды жауаптар алды.
Жергілікті қауымдастықпен жиын өткізілді
Күні: 30.06.2016, 1 078 рет оқылды
Тау ауылдық округінде аудан әкімі Наурызбай Қарағойшиннің төрағалық етуімен жергілікті қауымдастық жиыны өткізілді. Жиынның өтуі туралы хабар аудан әкімі аппаратының сайтында жарияланып, сондай-ақ ауыл тұрғындарына алдын ала хабарлама берілген еді. Қауымдастық жиынына аудандық мәслихаттың хатшысы Тахир Қадимов, аудан әкімі аппаратының басшысы Жақсылық Абдолов, ауыл тұрғындарының өкілдері қатынасты. Тау ауылдық округінің әкімі Айдынғали Есенғалиевтің басқа жұмысқа ауысуына байланысты Тау ауылдық округі әкіміне кандидат ретінде ұсынылған тұлғалар бойынша консультация өткізілді. Жиында сөз алған Наурызбай Қадырбайұлы: — Құрметті Тау ауылының тұрғындары! Өздеріңізге мәлім, ауыл әкімі Айдынғали Орынғалиұлы осы жерде жеті жылдан астам уақыт қызмет атқарып, бүгінде мәдениет, тілдерді дамыту, дене шынықтыру және спорт бөлімінің басшысы қызметіне ауысты. Ендігі кезекте заңды түрде барлық талаптарға сай Тау ауылдық округі әкімі лауазымына мына кандидаттарды ұсынамын. Олар: Далида Акишева, Кенжебек Еркеғұлов, Бекжан Неғметов. Ауылдың басшысына лайық деген азаматтар жайында ұсыныс-пікірлеріңмен бөлісіп отырыңдар,- дей келе, кандидаттыққа үміткерлердің өмір жолы мен еңбек өтілдерін, жұмысқа қабілеттілігін толықтай таныстырып өтті. Одан әрмен аудандық мәслихаттың депутаты Таңат Сариев, ауыл тұрғындары Төлепқали Азберген, Еменғали Бексейітов сөз сөйлеп, өздерінің пікірлерін ортаға салды. Жиын соңында аудан әкімі тұрғындармен өткізілген консультациядан кейін, кандидаттардың сайлауға түсуге келісімі негізінде Далида Мұратқызын, Кенжебек Чапайұлын, Бекжан Байжанұлын Тау ауылдық округі әкімі лауазымына кандидат етіп ұсынатынын жеткізді. Арайлым РАШИТҚЫЗЫ
Күні: 29.06.2016, 342 рет оқылды
28 маусым – байланыс және ақпарат қызметкерлері күніне орай аудан әкімі Наурызбай Қарағойшин редакция және баспаханада ұзақ жылдар еселі еңбек еткен ардагерлерді қабылдап, жылы шырайлы кездесу өткізді.  Кездесуге келген Гүлбағида Хайруллина, Әсима Есетова, Болат Закарин, Кәрім Хайруллиндер аудан әкімдігіне зор алғыстарын білдіріп, өздерінің өмір жолын, еңбектерін айта отырып, естеліктерімен де бөлісті. Жиынға аудан әкімінің орынбасары Біржан Меңешев, аудандық ішкі саясат бөлімінің басшысы Жанар Қошанова, аудандық мәслихат хатшысы Тахир Қадимов, аудандық ардагерлер кеңесінің төрағасы Амангелді Уәлиев қатысып, ізгі тілектерін арнады. Кездесу шеңберінде сөз алған аудан әкімі Наурызбай Қадырбайұлы: — Құрметті ардагерлер! Баршаңызды кәсіби мерекелеріңізбен шын жүректен құттықтаймын! Сексен жылдық тарихы бар аудандық «Шұғыла» газетінде атқарған істерің, төккен маңдай терлерің кейінгі ұрпаққа үлгі-өнеге. Сол кездегі қиындығы мен қызығы мол баспахана жұмысында да уақытпен санаспай абыройлы еңбек еттіңіздер. Қаламдарыңызға қуат, шалқар шабыт, өздеріңізге мықты денсаулық, шаңырақтарыңызға шаттық тілеймін. Ел алдындағы абыройлы еңбектеріңіз үшін сіздерге алғыс айтамын,- деген жүрекжарды тілегін жеткізді. Кездесу барысында ардагерлер газеттің қазіргі тыныс-тіршілігін, атқарып жатырған жұмыстарын айта отырып, осындай құрмет көрсеткен аудан әкімдігіне, аудандық «Шұғыла» қоғамдық-саяси газетінің редакторы Ахмедияр Батырхановқа шексіз ризашылығын жеткізді. Қалам иелеріне аудан әкімі Наурызбай Қарағойшин естелік сыйлықтар мен арнайы дипломдар  табыс етіп, ардагерлермен суретке түсті. Арайлым КЕСЕКОВА
Баспасөз ардагерлеріне құрмет көрсетті
Күні: 29.06.2016, 302 рет оқылды
Жәнібек аудандық «Шұғыла» газетінің бір топ шығармашылық ұжымы журналистердің төл мерекесі күні  редакция мен баспаханада ұзақ жылдар қызмет істеп, осыннан зейнеткерлікке шыққан ардагерлер КСРО Журналистер одағының мүшесі, Қазақстан Журналистер одағы сыйлығының иегері  Қайырғали Қуаналиев, Әсима Есетова, Талшын Тупишева және  Гүлбағида Хайруллинаның мекенжайларына арнайы барып, мейрамдарымен құттықтады. Олармен ашық- жарқын әңгіме барысында аудандық газеттің өткен-кеткен тарихы сөз болды. Мәселен, басылымда көп жыл бойы   редакторлық қызмет атқарған Қайырғали Қуаналиев аудандық газетті қазірде оқып тұратындығын, оның сапасы мен безендірілуінің айтарлықтай жақсарып, оқылымды материалдардың көбейгендігін тілге тиек етті. Аудандық газеттің бас редакторы Ахмедияр Батырханов баспасөз ардагерлерін мерекемен құттықтап, отбасыларына амандық, зор денсаулық тілеп, редакция ұжымының атынан шағын сыйлықтар тарту қылды.
Күні: 29.06.2016, 394 рет оқылды
Елімізде бұдан төрт-бес жыл бұрын қолға алынған «Жұмыспен қамту жол картасы-2020» бағдарламасы кәсібінің нәсібін көремін деп талпынған жандарға таптырмас көмек болып тұр. Қазіргі таңда аудан бойынша аталған  бағдарламаға сәйкес 4 бағытта бірқатар нақты жұмыстар атқарылуда. Әсіресе, бағдарламаның ауылдағы кәсіпкерлікті дамыту үшін кәсіпкерлерге шағын несие беріп, қолға алған ісін жетілдіруге арналған екінші бағытына ауыл кәсіпкерлері дән разы. Шағын несие шапағатын көріп отырған іскер жандардан үлгі алып, кәсіп ашып, тұрмысын түзеуге  ұмтылған жастар қатары да жыл сайын артып келеді. Олар мемлекеттің берген мүмкіндігін тиімді пайдаланып, шаруасын өрге сүйреудің қам-қаракетін жасауда. Мәселен, Жәнібек ауылының тұрғыны Тілек Исмағұлов та осынау мол мүмкіндікті қалт жібермеуді көздеген жастардың бірі. Аудан орталығындағы №1 мектепті осыдан төрт жыл бұрын бітірген жас жігіт ауылда тұрып, бабалардың ізін жалғап,  атакәсіпті өркендетуге ниет қойды. Сөйтіп өткен жылғы сәуір айында «Жұмыспен қамту жол картасы-2020» бағдарламасының екінші бағыты бойынша 2 миллион 900 мың теңге несие алып, мал шаруашылығына мықтап бет бұрды. Ұлы Абайдың «Еңбек етсең ерінбей, тояды қарның тіленбей» деген сөзін жадына ұстап, мағынасын жіті ұғынған ол қолындағы бар малымен «Тілек» шаруа қожалығын құрды. Тау ауылындағы «Нұғыман» қыстағының маңынан 700 гектар жер алды. Аталмыш бағдарлама бойынша алған несиесіне «Әлем» ШҚ-дан бір бас асыл тұқымды бұқа және аудан аумағындағы шаруашылықтардан 13 бас ірі қара аналық мал саудалады. -Биыл несиеге алған аналық мал төлдеп, 10 бұзау туып, мал басы 23-ке жетті,-дейді Тілек. –Мал өз төлі есебінен осылай көбейе берсе, несиені уақытында қайтаруға мол мүмкіндік болады. Күзге қарай «Нұғыман» қыстағынан ашық аула, мал қора және өзіме тұрғын үй салып алуды жоспарлап отырмын. Келешекте жоғары оқу орнын  зоотехник мамандығы бойынша бітіріп, мал шаруашылығының қыр-сырын жете меңгеру де ойымда бар. Ал «Жұмыспен қамту жол картасы-2020» бағдарламасының пайдалы жағы көп. Мұны өзімнің қолға алған ісімде көріп жүрмін. Сондықтан екі қолға бір күрек таппай уақытын босқа өткізетін жастарды осы бағдарламаға сай несие алып, бизнесін құруға шақырамын. Аталмыш бағдарламаға сәйкес 6 пайыздық мөлшермен 5 жылға берілетін несие алған Тілектің тәуекелі өзге жастарға үлгі боларлықтай. Болашағынан мол үміт күтетін жастың шаруашылығын дамытуға арналған  басқа да жоспарлары бар. Атакәсіпті өркендетуге бет алған жалынды жасқа сәттілік тіледік. Нұрымбек Жапақов
Көкейтесті сауалдарына жауап алды
Күні: 29.06.2016, 696 рет оқылды
Жуырда «Нұр Отан» партиясы Жәнібек аудандық филиалында аудан тұрғындарына құқықтық көмек көрсету мақсатында республикалық «Әділет кеңес береді» акциясы оздырылды. Акцияға аудандық прокуратураның аға прокуроры А.Кабдрахимов, аудандық әділет басқармасының бас маманы Н.Басерова, Халыққа қызмет көрсету орталығы РМК БҚО  филиалының Жәнібек ауданы бойынша бөлімінің маманы А.Абдрахманов қатысып, жеке мәселелерімен қабылдауға келген бірқатар тұрғындардың көкейтесті сұрақтарына толымды жауаптар қайтарды. Нұрымбек ЖАПАҚОВ
Күні: 29.06.2016, 356 рет оқылды
Байланыс және баспасөз күніне орай Жәнібек аудандық «Шұғыла» газетінің редакциясында аталған басылымның белсенді авторларымен кездесу оздырылды. Бас қосуда «Жайық Пресс» ЖШС Жәнібек филиалының директор-редакторы Ахмедияр Батырханов құттықтау сөз сөйлеп, басылымның мазмұнды да тартымды болып шығуына зор үлес қосып жүрген аудандық әділет басқармасының басшысы Арман Нұрымбаевқа, аудандық тұтынушылардың құқығын қорғау басқармасының басшысы Нұрлыбек Мұстаевқа, аудандық соттың кеңсе меңгерушісі Ержан Әліпқалиевқа, Жәнібек және Бөкей Ордасы аудандары бойынша құқықтық статистика және арнайы есепке алу саласындағы заңдылықты қадағалау жөніндегі аға прокуроры Еркін Ақбаевқа, аудандық орталық аурухананың саламатты өмір салтын қалыптастыру дәрігері Армангүл Аққойшинаға, Тау ауылындағы Ғ.Абдуллин атындағы мектептің кітапханашысы Гүлнар Сапароваға және Жақсыбай ауылындағы М.Ықсанов атындағы мектептің мұғалімі Лида Берікқалиеваға құттықтау хат табыс етті. Өз кезегінде сөз сөйлеген аудандық газеттің жауапты хатшысы Асқар Құсайынов белсенді авторларға шығармашылық табыс тілесе, аудандық соттың кеңсе меңгерушісі Ержан Әліпқалиев редакция ұжымын төл мерекелерімен құттықтап,бұдан былай да шығармашылық өрлеу тілеп,  газеттің белсенді авторларының алдағы уақытта да редакциямен байланыстары үзілмейтіндіктерін  білдірді.
Күні: 29.06.2016, 228 рет оқылды
Ауданда үстіміздегі жылдың 6 айында ветеринарлық іс-шаралар бекітілген жоспарға сай жүргізілуде.  Төрт түлік мал аса қауіпті құтыруға, құс тұмауы, пастереллезге, сібір жарасы, туберкулезге, қарасан індеттеріне қарсы вакцинацияланды.  Жәнібек ауданының ветеринария бөлімінің басшысы Абзал Қаратаевтың бізге берген мәліметіне сәйкес адамға және жануарларға ортақ аса қауіпті індеттер тіркелмеген.  Диагностикалық қан алып зерттеу бойынша  20289 бас мүйізді ірі қарадан қан алынып, содан бруцеллезге 514 бас оң нәтиже беріп,  Орал қаласындағы арнаулы санитарлық мал соятын ет комбинаттарына тасылып, сойылған.  Есепті мерзім ішінде  41700 ұсақ малдан  қан алынып, бруцеллезге оң нәтиже берген 43 қой  нұсқамаға сәйкес ет комбинаттарына тапсырылуда. -Өткен жылы  бруцеллез ауруына шалдыққан малдың  иелеріне  еттің нарықтық құнының үкімет тарапынан берілетін  50 пайыз  өтеуақысы толықтай төленді. Нақтырақ айтар болсақ, оларға мүйізді ірі қара  бойынша 396 басқа және 36  ұсақ малға жалпы сомасы 25 миллион теңге өтеуақы берілді,-дейді аталмыш бөлімнің басшысы өз сөзінде. Оның айтуы бойынша бруцеллез  індеті  шыққан  қора-жайлар 165 аула. Соның ішінде 8845 шаршы метрді құрайтын  86 аула дезинфекцияланған. Қазір бұл жұмыстар жалғасын табуда. Ауданның ауылшаруашылығы жануарларына бірдейлендіру жүргізу мақсатында 1751 бас мүйізді ірі қара малына  құлақ сырғаларына тапсырыс беріліп, соның  821  басы бірдейлендірілді.  Сондай-ақ бұл жұмыстарды жүргізу үшін шаруа қожалықтарының сұранысына сәйкес 2501 бас  ірі қара мен 4290 қой-ешкіге сұраныс жасалған. Нұрымбек Жапақов
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті